मांगों को लेकर एसडीएम को सौंपा मांग-पत्र
1975-77दौरान लोकतंत्र की बहाली के लिए संघर्ष करने वाले योद्धाओं को सम्मानित करने संबंधी सरकार द्वारा जारी किए गए फार्म को संशोधित करने की मांग को लेकर लोकतंत्र सेनानी संघ ने एसडीएम राजपाल सिंह को मांग पत्र सौंपा। मांग पत्र में संघ ने लिखा कि वे पंजाब सरकार के फैसले की प्रशंसा करते हैं, लेकिन सरकार ने जो फार्म जारी किया है उसको राजस्थान सरकार या अन्य प्रांतीय सरकारों की भांति साधारण फार्म पर विवरण लेकर आपातकालीन योद्धाओं को सम्मानित किया जाए।
संघ सदस्यों ने कहा कि इस फैसले को समाज कल्याण विभाग से निकालकर स्वतंत्रता सेनानी या डिफेंस से जोड़ा जाए। लोकतंत्र सेनानियों को स्वास्थ्य ईलाज संबंधी निजी अस्पतालों में नि:शुल्क सुविधा दी जाए। इस मौके पर संघ के जिलाध्यक्ष राकेश शर्मा, अबोहर अध्यक्ष अशोक कुमार वाट्स, राम किशन मित्तल, ओम प्रकाश शर्मा, राज कुमार टंडन, उमाशंकर शाह, सुभाष चंद्र बजाज, रामेश्वर लाल, पूर्णचंद, फाजिल्का से महेन्द्र धींगडा, लीलाधर शर्मा, दीपक सपड़ा, हंसराज, सुभाष चंद्र बजाज उपस्थित थे।
मांग पत्र सौंपते हुए लोकतंत्र सेनानी संघ के पदाधिकारी तथा सदस्य।
hin_Deva hin_Deva hin_Deva hin_Deva